# data[].attributes.headline
Mitä on vaativa lääkinnällinen kuntoutus?

# data[].attributes.subject
Mitä on vaativa lääkinnällinen kuntoutus?

# data[].attributes.body
Vaativaa lääkinnällistä kuntoutusta on oikeus saada, kun potilaalla/ asiakkaalla on vamman tai sairauden vuoksi huomattavia vaikeuksia selviytyä arjen toimissa ja osallistua niihin. Tavoitteena on että asiakas/potilas pystyy sairaudestaan huolimatta tekemään töitä tai selviytymään arjesta.

Tällaista kuntoutusta ovat esimerkiksi erilaiset terapiat, moniammatillinen yksilökuntoutus sekä kuntoutus- ja sopeutumisvalmennuskurssit.

# data[].attributes.body
* alle 65 vuotias
* huomattavia vaikeuksia selviytyä arjen toimista
* tarve kuntoutukseen kestää vähintään vuoden
* kuntoutus ei liity välittömästi sairaanhoitoon
* tavoitteet tukevat suoriutumista ja osallistumista

# data[].attributes.body
Jotta vaativaan lääkinnälliseen kuntoutukseen pääsee, on lääkärin kirjoitettava kuntoutussuunnitelma.
Kuntoutuksen voi toteuttaa Kelan kanssa sopimuksen tehnyt palveluntuottaja. Tämän valintaan asiakas voi itse vaikuttaa.

Julkisessa laitoshoidossa olevilla ei ole oikeutta Kelan järjestämään vaativaan lääkinnälliseen kuntoutukseen.

# data[].attributes.body
Oikeus Kelan järjestämään kuntoutukseen on jos sairaus on laaja-alainen ja siihen liittyy monia eri ongelmia. Sairauden vuoksi kuntoutus saattaa vaatia yksilöllisempää suunnittelua ja toteutusta.

Kuntoutus on maksutonta ja asiakkaalla tai omaisella voi olla oikeus kuntoutusrahaan tältä ajalta. Kela korvaa myös kuntoutukseen liittyvä matkakustannuksia.

Kuntoutuksesta vastaa moniammatillinen työryhmä, johon kuuluu esim. erikoislääkäri, sairaanhoitaja, fysioterapeutti, psykologi tai neuropsykologi ja sosiaalityöntekijä.

Kuntoutusta järjestetään monille eri sairausryhmille:
* aistivammat
* tules- ja reumasairaudet
* neurologia
* yleissairaudet
* yleis- ja neurologia

Kuntoutus järjestetään kuntoutuslaitoksessa, jossa voi yöpyä. Kestoltaan kuntoutus on enintään 15 päivää ja se alkaa 4-6 päivän jaksolla. Jäljellä olevat päivät (9-11 vrk) toteutetaan tarpeen mukaan eripituisissa jaksoissa.

Aloitusjakson aikana moniammatillinen työryhmä laatii yhdessä asiakkaan kanssa yksilölliset kuntoutustavoitteet ja henkilökohtaisen suunnitelman. Jakson sisältö perustuu siis asiakkaan tapeisiin ja tavoitteisiin.

Omaisella tai lapsen perheellä on mahdollisuus osallistua kuntoutukseen, lapsella ja nuorella kokoaikaisesti, aikuisella osan aikaa.

# data[].attributes.body
Kuntoutus- ja sopeutumis- valmennuskursseja Kela järjestää niin lapsille, nuorille että aikuisille sekä heidän perheilleen ja lähiomaisille.

Kurssien takoituksena on auttaa kuntoutujaa ja hänen perhettään sopeutumaan sairauden tai vamman aiheuttamiin muutoksiin ja kuntoutumaan niistä. Kursseilta saa tietoa:
* sairaudesta
* vertaistukea
* tukea arjen toimintoihin ja niistä suoriutumiseen

Kurssit toteutetaan ryhmäkuntoutuksena, lapsille suunnatut kurssit perhekursseina, joille vanhemmat ja sisarukset voivat osallistua.

# data[].attributes.body
Näille ryhmille räätälöidyt kurssit on tarkoitettu:
* työelämässä oleville tai sinne palaaville
* kuntoutustuella oleville
* opiskeleville
* työelämästä poissaoleville
kuntoutujille

# data[].attributes.body
Sydän-kuntoutuskurssi on tarkoitettu henkilöille
* jotka sairastavat sepelvaltimotautia,
* joilla on useita riskitekijöitä tai joilla on työ- tai toimintakykyä rajoittava AP-oire tai jotka ovat sairastaneet sydäninfarktin tai joille on tehty pallolaajennus tai ohitusleikkaus
* joilla on asianmukaisesti diagnosoitu sydänsairaus (lääkärin tekemä B-lausunto) ja jolle on tehty terveydenhuollossa tarpeelliset tutkimukset

Sydämen kuntoutuskurssi on tarkoitettu henkilöille
* joilla on esimerkiksi vajaatoimintaa aiheuttava synnynnäinen sydänsairaus, kardiomyopatia tai harvinainen sydänsairaus
* joille on tehty läppäleikkaus
* joilla on asianmukaisesti diagnosoitu sydänsairaus ja joilla on tehty terveydenhuollossa tarpeelliset tutkimukset

Kurssien tavoitteita:
* terveiden elämäntapojen ja itsehoito-ohjelmien omaskuminen
* sydänsairauksiin liittyvien kivunhallintakeinojen oppiminen
* kuntoutujan psyykkinen tukeminen
* kuntoutujan ja omaisten tai läheisten tiedon lisääminen sairaudesta
* arjessa ja työelämässä selviytymisen tukeminen
* kuntoutujan sosiaalisten verkostojen hyödyntäminen.
Yleisten tavoitteiden lisäksi määritellään kuntoutujaryhmän ja kuntoutujan yksilölliset tavoitteet.
Kuntoutujan puolisolla tai läheisellä mahdollisuus osallistua kuntoutukseen Kelan kuntoutuspäätöksen sekä kuntoutusohjelman edellyttämällä tavalla.

Hakeminen tapahtuuKelan lomakkeella, lisäksi tarvitaan alle vuoden ikäinen B-lausunto tai vastaavat tiedot sisältävä muu lääketieteellinen selvitys.

Vajaatoimintapotilaat tarvitsevat vaativana lääkinnällisenä kuntoutuksena toteutettavaan kurssiin liitteeksi julkisessa terveydenhuollossa tehdyn kuntoutussuunnitelman. Tälle kuntoutukselle on oma lomake.

Edellä mainittujen kurssien lisäksi Kela järjestää alle 68-vuotiaille, työelämästä poissaoleville sepelvaltimotautia tai sydämen vajaatoimintaa sairastaville, sekä yli 68-vuotiaille sepelvaltimotautia ja sydämen vajaatoimintaa sairastaville Sydän-kuntoutuskursseja. Kurssille pääsyn kriteerit samat kuin työelämässä olevilla, samoin hakuprosessi. Tämän kurssin kestoksi on ilmoitettu 15 vrk ja se järjestetään kolmessa jaksossa.

# data[].attributes.body
Työskentelen sydäntoimenpideyksikössä Hämeenlinnassa. Tutkimukseen/toimenpiteeseen potilaat tulevat
1. lähetteellä
2. päivystyksenä.
Lähetteellä tulevat potilaat tulevat pääsääntöisesti aamulla valvontatilaan jossa heidät valmistellaan toimenpidettä varten. Voinnin perusteella tai omasta toiveesta he voivat tulla myös edellisenä iltana sairaalaan osastolle, jossa tehdään samat valmistelut kun valvonnassa. Päivystyspotilaat tulevat osastoilta, sydänvalvonnasta, ensiavusta tai ambulanssilla. Päätöksen tutkimuksesta tekee aina kardiologi.
Tutkimukset ja toimenpiteet joita Hämeenlinnassa tehdään toimenpidesalissa:
- sepelvaltimoiden varjoainekuvaukset, pallolaajennukset
- sydämen sisäisiä varjoaineruiskutuksia, painemittauksia keuhkovaltimoista
- tahdistimien asennukset (ei CRTP tai CRTD = vajaatoiminta-tahdistimia joissa 3 johtoa) ja vaihdot (kaikki)
- eteisvärinän katetriablaatioita (sekä kryo että RF)
Lisäksi valvonnassa tehdään:
- elektiivisiä rytminsiirtoja
- asennetaan ja poistetaan rytmivalvureita
- annetaan rautainfuusioita.
Työ on monipuolista mutta myös nopeatempoista.

# data[].attributes.body
Itse asiassa oma roolini lääkinnällisen kuntoutusprosessin vaiheessa on olematon. Potilas tulee tutkimukseen ja saattaa saada ensimmäistä kertaa sepelvaltimotauti diagnoosin. Sepelvaltimotauti on siitä ikävä sairaus, että kun se sinne suoniin kerran asettuu, niin sitä ei koskaan sieltä pois saa, se on etenevä sairaus. Tässä vaiheessa tärkein tehtäväni on antaa ns. ensikäden tieto sairaudesta. Potilaalle ei voi kaataa tietoa sokkivaiheessa koska hän ei ehkä pysty sitä käsittelemään. Ensikäden tieto on kirjallista materiaalia ja samalla annetaan aika ohjaukseen, joka on mahdollista saada yksilöohjauksena tai ryhmässä. Mapissa oleva materiaali katsotaan yhdessä potilaan kanssa läpi ja kerrotaan että mieleen tulevia kysymyksiä kannattaa kirjata ylös jotta ne muistaa kysyä. Kaikki saavat siis saman mapin mutta keikkaukseen menevät saavat lisäksi ohjeen Leikkaukseen menevälle, kirjasesta löytyy Tampereen yhteystiedot.

Kaiken kaikkiaan tarvitsen herkkää korvaa ja tilannetajua siitä mitä potilas haluaa/tarvitsee, tärkeintä olla läsnä kun hän sitä tarvitsee.